**МЕТОДИКА ЗА ОЦЕНКА НА ФИНАНСОВИЯ КАПАЦИТЕТ НА**

**КАНДИДАТИТЕ/ПАРТНЬОРИТЕ ПО ОПЕРАТИВНА ПРОГРАМА**

**„РАЗВИТИЕ НА ЧОВЕШКИТЕ РЕСУРСИ“ 2014 – 2020**

1. **Регулаторна рамка**

Настоящата методика за оценка на финансовия капацитет на кандидатите по Оперативна Програма „Развитие на Човешките Ресурси“ 2014 – 2020 г. е разработена в изпълнение на член 125, ал. 3, т.(г) от Регламент 1303/2013, член 196, ал. 1 от Регламент 1268/2012 и член 202, ал. 2 и ал. 3 от Регламент 1268/2012.

1. **Изискуеми документи**

Когато кандидатите/партньорите са различни от общините и не са новосъздадени организации се извършва служебна проверка в Националния статистически институт (НСИ) на данните от счетоводния баланс на организацията за последната финансова година (текуща печалба/загуба, стойност на собствения капитал и стойност на актива). В случай че кандидатът/партньорите не са представили в НСИ финансови отчети за предходната финансова година, следва да приложат счетоводният баланс в секция 12 на ИСУН 2020 на етап подаване на проектно предложение.

Когато кандидатът/партньорът е новорегистрирана/новосъздадена през текущата година организация, следва да приложи в секция 12 от ИСУН 2020 счетоводен баланс за периода от регистрацията на кандидата/партньора до последната дата на месеца, предхождащ месеца на кандидатстване.

Финансовият капацитет се изчислява на база Методика за оценка на финансовия капацитет на кандидатите/партньорите по Оперативна програма „Развитие на човешките ресурси“ 2014 – 2020 г. (Приложение за информация към Условията за кандидатстване).

Когато **кандидатът е община** - това обстоятелство се проверява служебно от оценителната комисия в Закона за държавния бюджет. Счита се, че организацията разполага с необходимия финансов капацитет, ако утвърдените разходи по бюджета на първостепенния разпоредител за текущата година са по-високи от 20% от размера на исканата БФП.

Когато **партньорът е община** - това обстоятелство се проверява служебно от оценителната комисия в Закона за държавния бюджет. Счита се, че организацията разполага с необходимия финансов капацитет, ако утвърдените разходи по бюджета на първостепенния разпоредител за текущата година са по-високи от размера на средствата (БФП), които ще разходва партньорът по проекта.

Когато **партньорът е второстепенен разпоредител с бюджетни средства** - следва да представи писмо за подкрепа (в свободна форма) от съответния първостепенен разпоредител или друг документ, който потвърждава/доказва, че утвърдените им разходи по бюджета за текущата година, са по-високи от размера на средствата, които ще разходва партньорът по проекта.

1. **Изисквания към кандидатите**

Кандидатите трябва да разполага със стабилни и достатъчни източници на финансиране за поддържане на своята дейност през целия период на изпълнение на проекта, за който се отпускат безвъзмездните средства, и за участие в неговото финансиране.

В случай че оценителната комисия установи, че са налице индикации за затруднено финансово положение на кандидата, комисията ще отхвърли проектното предложение на етап „Административно съответствие и допустимост“.

1. **Въведение в разработването на методиката**

Оценката за финансова стабилност дава информация за качеството на финансовата структура на кандидата и предоставя увереност, че той ще бъде в състояние да изпълни проектните дейности за периода на действие на договора.

Оценката се основава на няколко коефициента:

* коефициент за финансова независимост
* коефициент за рентабилност.

Методиката отчита специфичните характеристики на кандидатите и може да бъде използвана за организации с различни юридически форми от търговски дружества до организации с нестопанска цел.

1. **Методика**

Коефициентите, които се използват за определяне на нивото на увереност произтичаща от процеса на оценка са следните:

1. ***Оценка на финансовата стабилност***

Тази оценка е основана на следните индикатори:

II.

Коефициентът на финансова независимост отразява размера на собствения капитал като отношение към общата сума на активите. Това показва до каква степен организациите зависят от финансиране от трета страна. Колкото е по-близо съотношението до 1, толкова по-финансово независима е организацията и има по-голяма автономия за управление. Колкото е по-близо съотношението до 0, толкова по-зависима е организацията е от финансиране от трета страна. Колкото по-нисък е коефициентът на финансова независимост, толкова по-трудно ще бъде да получат кредити и външно финансиране.

Коефициентът на рентабилност измерва ефективността с която организациите използват своите активи.

1. ***Оценка***

За да бъде определено нивото (лошо или добро) на финансовата стабилност на кандидатите се използва следната таблица:

|  |  |  |
| --- | --- | --- |
| **Индикатори** | **Резултат** | **Точки** |
| I. Финансова независимост (ФН) | ФН ≥ 0,5  0,4 ≤ ФН < 0,5  0,3 ≤ ФН < 0,4  0 ≤ ФН < 0,3  ФН е отрицателно число | 4  3  2  1  -2 |
| II. Рентабилност | Рентабилност ≥ 2%  - 2% ≤ Рентабилност < 2%  Рентабилност < - 2% | 4  2  0 |

Сумата на точките за всеки индикатор ще ни даде обща оценка за финансовата стабилност на кандидата.

|  |  |  |
| --- | --- | --- |
| **Оценка на финансовата стабилност** | **Лоша** | **Добра** |
| Общ брой точки | 2 и по малко | 3 и повече |

1. ***Тълкуване на резултатите***

На основата на общата оценка кандидатите попадат в две основни категории:

**1. Добра финансова стабилност**

Кандидатът демонстрира стабилен финансов профил. Изпълнени са условията за отпускане на безвъзмездна финансова помощ при нисък риск за средствата предоставяни от ЕС.

**2. Лоша финансова стабилност**

Оценителната комисия отхвърля проектното предложение на кандидата на етап „Административно съответствие и допустимост“.